Ova iskustvena edukacija pružila je konkretne ideje i vještine kako s djecom komunicirati o temi različitosti kroz igru i komunikaciju u igri. Ideja aktivnosti je bila potaknuti djeci svjesnost o tome kako smo svi na neke načine različiti te kako biti različit u nekim osobinama ili fizičkim karakteristikama ne nosi i validiranje što je bolje ili lošije, što je više ili manje poželjno ili vrijedno. Djecu je važno aktivno učiti prihvaćanju različitosti i integriranju dječice s raznim različitostima kako bi se preveniralo vršnjačko nasilje ili izoliranje pojedine djece. Ovom edukacijom odgojiteljice su dobile konkretne ideje kako pristupiti ovoj temi i ohrabriti djecu na uvažavanje različitosti.